Dewa Yenîdogduyî ya qezaya Xozatî ya Dêrsimî de varyantê Delta yê janê Korona ame tespîtkerdene.  Dewa ke 200 kesî tede ciwîyenê gerîyaye binê karantîna.
Cinîya ke Îstabulî ra ameye Dêrsimî de varyantê Delta ame tespîtkerdene. Nayî sero dewa Yenîdogdu û dewaka ci Sorpîyen gerîyayî bine karantîna. Goreyê eşkerayîya Walîtîya Dêrsimî karantîna 21ê temmuze de dest pêkerde û dewe do 10 rojî bine karantîna de bimano.
